tomron87/hebrew-wikipedia-sentences-corpus huggingface dataset:
חלק מאמצעי התקשורת החלו לבקר את הבלייזרס, וייטליטף שקודם לכן הוכתר כגאון על עבודתו עם סיאטל ועם הבלייזרס, ספג ביקורות.
עיקר הביקורת הייתה כי וויטסיט מנסה לזכות אליפות על ידי בניית סגל של כוכבים, מבלי לתת תשומת לב לכימיה בתוך הקבוצה.
המאמן הוותיק והפרשן, דאג קולינס, התייחס לוייטסיט כמאמן "ליגת פנטזיה".
אוהד הוצא מאולם הרוז גארדן לאחר שהניף שלט בו נכתב "בצעו טרייד על וייטסיט", ורבים מהתקשורת הארצית החלו לכנות את הקבוצה בכינוי "ג'ייל בלייזרס" (תרגום: כלא בלייזרס) כחרוז לטרייל בלייזרס, וזאת עקב הבעיות הרבות של השחקנים מחוץ למגרש.
במהלך הפגרה נמשכה התסיסה; דנאלבי פוטר, והוחלף בידי מוריס צ'יקס, כמאמן-שחקן, שהיו שחשבו כי יתקשר טוב יותר עם השחקנים מאשר דנאלבי.
עסקאות טרייד נוספות נרקחו כאשר הבלייזרס העבירו את סטיב סמית' לסן אנטוניו ספרס תמורת דרק אנדרסון.
באחד מהצעדים מעוררי המחלוקת ביותר באותה תקופה, וייטסיט החתים את השחקן החופשי, רובן פטרסון, שבעבר סירב להודות או לטעון לחפותו בתביעה על עבירה של תקיפה מינית, ונאלץ להירשם כעבריין מין.
הסנטר הנערץ, ארווידאס סאבוניס, שמגבת הושלכה לפניו על ידי ראשיד וולאס במהלך משחקי הפלייאוף, החליט לעזוב את הקבוצה.
שתי העונות הבאות היו הרסניות כמוניטין שיצא למועדון.
מספר שחקנים, כולל וולאס, סטודמאייר, וקינטל וודס, זומנו לבית המשפט בהאשמה של אחזקת מריחואנה.
וודס הודה באשמת התעללות בבעלי חיים מדרגה ראשונה לאחר שביים קרבות כלבים בביתו, בחלקן במעורבות כל הפיט בול שלו הוליווד.
הוליווד ופיט בול נוסף של וודס, שוגר, הוחרמו, ועל וודס נגזרו 80 שעות עבודה למען הקהילה.
כמו כן הוא הסכים לתרום 10,000 דולר לאגודה הומנית באורגון.
וולאס הושעה לשבעה משחקים לאחר שאיים על שופט.
זאק רנדולף ופטרסון התקוטטו ביניהם במהלך אימון, כאשר רנדולף חובט בעינו של חברו לקבוצה, פציעה שמנעה מפטרסון לתרום משמעותית במהלך הפלייאוף.
כאשר הגיעה המשטר במענה לאזעקת פריצה, הם הבחינו בריח של מריחואנה במקום, בחיפוש שנערך במקום נמצא פאונד של מריחואנה.
לאחר מכן הוגדר החיפוש כלא חוקי והאשמות בנושא בוטלו.
בראיון מפורסם שנתן הגארד בונזי ולס למגזין ספורטס אילוסטרייטד בשנת 2002:
"הם, (האוהדים) באמת לא חשובים לנו.
הם יכולים לצעוק בוז כל יום, והם עדיין ימשיכו לבקש מאיתנו חתימות כאשר הם יראו אותנו ברחוב".
חוסר שביעות הרצון של האוהדים הרקיע שחקים; על אף שהבלייזרס המשיכו להשיג מאזן חיובי, כמות הצופים ברוז גארדן החלה לרדת.
בקיץ 2003, עם ירידה בכמות הצופים, וקבוצה ההולכת לשום מקום על המגרש, וסך מקבלי משכורות מוגזם, הודיע וייטסיט כי הוא עוזב את המועדון כדי להתרכז במועדון אחר של פול אלן, סיאטל סיהוקס.
פשיטת הרגל של הרוז גארדן
כדי להחליף את וייטסיט, שכר המועדון שני אנשים בתפקידים חדשים.
ג'ון נאש נשכר לתפקיד הג'נרל מנג'ר, וסטיב פטרסון מונה לנשיא המועדון.
ההנהלה החדשה הבטיחה לשמור על ציוויון הקבוצה בעוד שהקבוצה תישאר מועמדת לפלייאוף; לא עבר זמן רב והמועדון פרסם "25 נקודות התחייבות" לאוהדים.
שחקנים בעייתיים כמו ולס, וולאס, וג'ף מקלניס הועברו בטרייד.
אך, הבלייזרס נכשלו בניסיונם להעפיל לפלייאוף 2004, מסיימים רצף של 21 עונות בהן העפילו ברציפות לפלייאוף.
התקרית האחרונה הצטרפה למה שרבים הגדירו כהתנהגות משמעת בלתי הולמת של מיילס, שבעקבותיה נערך הסכם סודי בין המועדון לבין מיילס כדי להחזיר לו את גובה הקנס.
צ'יקס פוטר באותה עונה והוחלף באופן זמני בידי קווין פריצ'רד.
באותו הקיץ החתימו הבלייזרס את נייט מקמילן, שימש כמאמן ראשי של הסיאטל סופרסוניקס בעונה הקודמת, ואילו פריצ'רד חזר לתפקידו הקודם במשרד ההנהלה הראשי של המועדון.
העונה הבאה, 2005-06, לא הייתה טובה יותר, כאשר הבלייזרס משיגים את המאזן הגרוע בליגה, 21-61. כמות הצופים שהגיע למשחקים הייתה נמוכה, והעונה לא הייתה נקייה מתקריות של שחקנים.
שחקנים כמו מיילס, פטרסון, רנדולף, וסבסטיאן טלפייר היו מעורבים או בתקריות וקטטות על הפרקט או באירועים בלתי חוקיים מחוץ לתחומי המגרש.
נאש פוטר בסופה של העונה, כאשר סטיב פטרסון לוקח על עצמו את תפקי' הג'נרל מנג'ר בנוסף לתפקידו כנשיא המועדון.
בנוסף, סבל המועדון מיחסים גרועים עם הנהלת הרוז גארדן, כשלעיתים תכופות הם מתלוננים על "מודל כלכלי שבור".
שמועות רבות הופצו בסופה של העונה כי פול אלן מתעתד למכור את המועדון; והקבוצה הועמדה למכירה במהלך הקיץ, כאשר כמה קבוצות משקיעים מגלות התעניינות.
אך למרות זאת, אלן היה מוכן להוציא כסף והאיץ בפריצ'רד לבצע עסקאות ביום הדראפט.
וכתוצאה מכך הוא הוציא את הקבוצה משוק המכירות.
בדראפט 2006 צירפה פורטלנד את למרכוס אולדרידג' בבחירה השנייה ואת ברנדון רוי בבחירה השישית.
באביב שנת 2007 התפטר סטיב פטרסון מתפקיד נשיא המועדון, ופול אלן נכנס להסכם לקנייה מחדש של הרוז גארדן.
על המגרש סיימו הבלייזרס את העונה במאזן 32–50, שיפור של 11 ניצחונות, והרוקי ברנדון רוי נבחר לרוקי השנה לעונת 2006/2007. באותו הקיץ פריטצ'ארד קודם לתפקיד הג'נרל מנג'ר, ומנהל חברת נייקי, לארי מילר, מונה לנשיא המועדון.
הבלייזרס זכו במקום ה-1 הכללי בהגרלת הלוטרי לדראפט 2007 ובחרו את גרג אודן.
כמה פרשנים חזו כי הבלייזרס יבחרו בקווין דוראנט דוראנט נבחר בבחירה ה-2 הכללית על ידי יריבתם האזורית סיאטל סופרסוניקס.
אודן נפצע בברכו לפני תחילת העונה ונאלץ לעבור ניתוח, שהותיר אותו מחוץ לפרקט למשך כל עונת 2007/2008. למרות זאת, הצליחו הבלייזרס להשיג 13 ניצחונות רצופים החל מתחילת חודש דצמבר, שהסתכמו למאזן של 2–13, שהיה הטוב ביותר בליגה לחודש דצמבר.
מקמילן זכה בתואר מאמן החודש, וברנדון רוי קיבל את תואר שחקן השבוע של אזור המערב שני שבועות ברציפות (השחקן הראשון מהבלייזרס המשיג זאת מאז קלייד דרקסלר בעונת 1990/1991).
רוי גם זומן כשחקן מחליף למשחק האולסטאר, השחקן הראשון שנבחר למשחק האולסטאר מאז ראשיד וולאס בשנת 2001. הבלייזרס סיימו את העונה במאזן 41-41, המאזן הטוב ביותר מאז עונת 2003/2004.
עונת 2008/2009 הביאה את העלייה והתרגשות לה ציפו האוהדים.
לאחר ציפייה ארוכה ערך גרג אודן את הופעת הבכורה שלו במדי הבלייזרס, כשהוא משחק 61 משחקים באותה עונה.
פורטלנד גם הוסיפה ניחוח בינלאומי לסגל הקבוצה עם הגעתו של רודי פרננדס מספרד, שחקן נבחרת ספרד בכדורסל.
ניקולא באטום, יליד צרפת, עלה כפורוורד הגנתי מוכשר כשהוא מתברג בחמישייה הפותחת בעונת הרוקי שלו.
ברנדון רוי הופיע במשחק האולסטאר השני שלו (ברציפות), ורודי פרננדס התחרה בתחרות ההטבעות במהלך סוף שבוע האולסטאר.
רוי השיג שיא קריירה של 52 נקודות במהלך משחק מול פיניקס סאנס, וקליעות ניצחון נגד יוסטון רוקטס וניו יורק ניקס.
אך עונת 2008/2009 ניכרה בעיקר בכימיה הקבוצתית מעוררת ההשראה על הפרקט ומחוצה לו, הפוטנציאל לקבוצה צעירה ואנרגטית בעונות הקרובות, ובהבאת כבוד חזרה למועדון, מה שהיה חסר לאוהדי הקבוצה למעלה מעשור.
במהלך פגרת 2009 העבירו הבלייזרס בטרייד את הבחירה ה-24 הכללית לדאלאס מאבריקס תמורת הבחירה ה-22 הכללית ובחרו את ויקטור קלאבר מספרד.
כמו כן, בחרו הבלייזרס בבחירה ה-33 הכללית את הפורוורד מאוניברסיטת וילאנובה דנטה קנינגהם, וכן את ג'ון ברוקמן והגארד פאטי מילס.
ברוקמן הועבר לסקרמנטו קינגס תמורת הבחירה ה-31 הכללית, ג'ף פנדרגראף.
השחקן החופשי צ'אנינג פריי חתם בפיניקס סאנס, וסרג'יו רודריגז הועבר בטרייד לסקרמנטו קינגס.
הבלייזרס ניסו להחתים את הידו טורקוגלו, שהוביל את אורלנדו מג'יק לגמר ה-NBA 2009, אך לאחר סיכום שהושג בעל פה, העדיף טורקוגלו לחתום בטורונטו ראפטורס.
בעקבות זאת, הבלייזרס ניסו להחתים את השחקן החופשי המוגבל פול מילסאפ, אך הצעתם הושוותה בידי יוטה ג'אז.
ב-24 ביולי 2009 החתימו הבלייזרס את הפויינט גארד אנדרה מילר.
עונת 2009/2010 לא האירה פנים לבלייזרס.
על אף שהשיגו מאזן חיובי פציעות חיבלו בקבוצה.
המחליפים, ניקולא באטום ורודי פרננדס, החלו את העונה ברשימת הפצועים והפורוורד, טרוויס אאוטלו, הלך במהרה בעקבותיהם לאחר סדרה של פציעות ברגליו בשלב מוקדם של העונה.
גרוע מכך, גרג אודן וג'ואל פריזבילה סבלו מפציעות ברכיים שסיימו עבורם את העונה, בעוד ברנדון רוי ולמרכוס אולדרידג' סבלו מפציעות כתף, ברכיים, וקרסול, בהתאמה.
המאמן הראשי נייט מקמילן לא היה יוצא דופן וסבל מפציעה בגיד אכילס במהלך אחד מאימוני הקבוצה.
עקב החלל בעמדת הסנטר רקח הג'נרל מנג'ר קווין ריצ'רד עסקה עם לוס אנג'לס קליפרס, בהביאו לקבוצה את מרכוס קמבי בתמורה לסטיב בלייק וטרוויס אאוטלו.
על אף שניצחונות לא הגיעו בקלות כמו בעונה הקודמת, סיימו הבלייזרס את העונה הסדירה במאזן 32–50, שהקנה להם את המקום השישי באזור המערב.
ברנדון רוי נאלץ לעבור ניתוח לאחר פציעה בברכו הימנית, אך חזר למשחק הרביעי בסיבוב הראשון של הפלייאוף מול פיניקס סאנס, אך מצבור הפציעות היה יותר ממה שהקבוצה יכולה הייתה לשאת, והבלייזרס קצרי הסגל הפסידו בסדרה לאחר שישה משחקים, 4-2.
במהלך פגרת שנת 2010, ערך המשרד הראשי של המועדון שינויים מרחקי לכת.
תחילה, ב-19 ביולי 2010, הוכרז על מינויו של ג'נרל מנג'ר חדש למועדון, ריץ' צ'ו, שהחליף את קווין פריצ'רד, ששוחרר מתפקידו לאחר דראפט 2010. צ'ו הפך לג'נרל מנג'ר הראשון ב-NBA ממוצא אסייתי.
ב-21 ביולי וסלי מת'יוז חתם על חוזה לחמש שנים עם הבלייזרס לאחר שקבוצתו הקודמת, יוטה ג'אז, לא השכילה להשוות את ההצעה הכספית.
ב-31 באוקטובר 2010 נפטר שחקנה לשעבר של הבלייזרס, מוריס לוקאס, ממחלת הסרטן.
קבוצת הבלייזרס של עונת 2010/2011 כיבדה את זכרו, כששחמיה ענדו טלאי עם המספר 20 במהלך כל העונה.
באופן דומה לעונה הקודמת סבלו הבלייזרס ממכת פציעות בתחילת עונת 2010/2011. ב-17 באוקטובר 2010 הודיעה הנהלת הקבוצה, כי גרג אודן יעבור ניתוח בברכו השמאלית, בגינו החמיץ את העונה כולה.
עונה זו הייתה השלישית אותה החסיר אודן עקב פציעות בברכו.
ברנדון רוי עבר ניתוח כפול ב-17 בינואר 2011, כדי לתקן את שתי ברכיו לאחר שנאבק בפציעות חוזרות ונשנות, שהותירו את עתידו בערפל.
כמה ימים לאחר מכן מרכוס קמבי עבר גם הוא ניתוח לתיקון ברכו השמאלית הפגועה.
למרות המאבק בפציעות המרובות הצליחו הבלייזרס לעלות שלב במשחקי הפלייאוף.
למרכוס אולדרידג' פרץ והשיג מספרי שיא לעונה, כמו גם זכה בהוקרה ובפרסי שחקן השבוע ושחקן החודש באזור המערב.
וסלי מת'יוז פרץ גם הוא בהיעדרו של ברנדון רוי, והוכיח כי הוא היה ראוי למאמץ שהושקע ברכישתו במהלך הפגרה.
בהאמינו כי הקבוצה מסוגלת לרוץ רחוק בפלייאוף, ביצע ריץ' צ'ו את הטרייד המשמעותי הראשון שלו כאשר ב-24 בפברואר 2011, כאשר נותרו רק 7 דקות לסיום מועד ההעברות, שלחו הבלייזרס את הפורוורד דנטה קנינגהם, הסנטר ג'ואל פריזבילה, ואת הסנטר שון מרקס לשארלוט בובקאטס, תמורת שחקן האולסטאר לשעבר ג'רלד וולאס.
השיפור במשחקו של אולדריג' וכן משחקו מעורר ההשראה של מת'יוז החזיקו את הבלייזרס תחרותיים, כשהם מעפילים שוב למשחקי הפלייאוף, לאחר שסיימו את העונה הסדירה במאזן 48-34. אך כמו בעונות הקודמות הודחו הבלייזרס בשישה משחקים בסיבוב הראשון, הפעם מול מי שהפכו לאלופי ה-NBA, דאלאס מאבריקס.
במהלך פגרת 2011, שחררו הבלייזרס את הג'נרל מנג'ר ריץ' צ'ו, כביכול עקב בעיות תקשורת "ונושאי כימיה" עם הבעלים פול אלן.
מנהל הסקאוטינג של המועדון, צ'אד ביוקאנן, לקח על עצמו באופן זמני את תפקיד הג'נרל מנג'ר.
שחרורו של צ'ו ספג ביקורת קשה מידי המגזין ספורטס אילוסטרייטד, שטען כי צעד זה "אינו הגיוני", ואף ציין שאלן עשה צעדים מעוררי תהייה רבים בתקופת בעלותו על המועדון.
ב-23 ביוני 2011, ביום הדראפט, בחרו הבלייזרס את הגארד נולאן סמית' מאוניברסיטת דיוק, כבחירה ה-21 הכללית ואת ג'ון דיבלר מאוניברסיטת המדינה של אוהיו כבחירה ה-51 הכללית.
באותו היום ערכו הבלייזרס טרייד משולש שכלל את הקבוצות דנוור נאגטס ודאלאס מאבריקס.
הטרייד שלח את הגארד אנדרה מילר מהבלייזרס לדנוור נגאטס ואת רודי פרננדס לדאלאס, יחד עם פטרי קופונן, עליו היו לבלייזרס זכויות והוא עדיין לא ערך הופעה אחת במדי הבלייזרס.
בתמורה קיבלו הבלייזרס את הגארד ריימונד פלטון מהנאגטס.
בנוסף, קיבלו הנאגטס את הרוקי ג'ורדן המילטון מהמאבריקס ובחירת סיבוב שני עתידית מהבלייזרס.
עקב שביתת השחקנים שהתקיימה בשנת 2011, כל עסקאות המועדון הושמו בהמתנה עד תחילת חודש דצמבר, כאשר הוחלט על לוח מקוצר של 66 משחקים.
ב-9 בדצמבר 2011 החל מחנה טרום העונה, יחד עם שוק השחקנים החופשיים.
באותו הבוקר נודע רשמית כי הגארד ברנדון רוי נאלץ לפרוש ממשחק פעיל עקב בעיות ברכיים.
בנוסף, הסנטר גרג אודן סבל מעיכוב בחזרתו למגרשים עקב סיבוכים בפציעות הברכיים מהן סבל לאורך העונות הקודמות.
הפורוורד למרכוס אולדריג' שהתגלה כסובל מחוסר סדירות בקצב פעולת הלב במהלך שנת 2007, עבר תהליך רפואי שהיה אמור לתקן את הבעיה.
הג'נרל מנג'ר הזמני של המועדון, צ'אד ביוקאנן, החתים שלושה שחקנים חופשיים שבוע לפני משחק טרום העונה הראשון.
ב-11 בדצמבר סיכמו הבלייזרס את התנאים עם השחקן הוותיק קורט תומאס מתוך ניסיון למלא את החלל שנוצר בקו הקדמי של הקבוצה.
עקב הצורך בקלעי לאחר עזיבתם של רוי ופרננדס, החתימו הבלייזרס ב-15 בדצמבר את השחקן השישי לשנת 2010 ג'מאל קרופורד, תוך שהם מנצלים את הסעיף החדש בחוקת ה-NBA, סעיף אמנסטי על ברנדון רוי.
מאוחר יותר באותו היום החתימו הבלייזרס את השחקן החופשי קרייג סמית'.
ביוני 2012 מונה ניל אולשיי לג'נרל מנג'ר של המועדון.
בדראפט 2012 בחרה פורטלנד את דמיאן לילארד בבחירה השישית ואת מאיירס לאונרד בבחירה ה-11. באוגוסט מונה טרי סטוטס למאמן הראשי של הקבוצה.
בהובלתו של לילארד, הבלייזרס שיחקו היטב והיו בין המועמדים לפלייאוף במשך רוב העונה, אך רצף פציעות והפסדים הביא אותם למקום ה-11 במערב, עם מאזן של 33–49. עם ממוצעים של 19.0 נקודות, 6.5 אסיסטים ו-3.1 ריבאונדים, לילארד נבחר פה אחד לרוקי השנה של הליגה.
בעונת 2018/2019 השיגה במשחק האחרון של העונה את המקום השלישי במערב שהפגיש אותה מול אוקלהומה סיטי.
הסדרה נגמרה בשלשת ניצחון עם הבאזר של דמיאן לילארד, השנייה בקריירה שלו שמנצחת סדרה.
ב-27 בספטמבר 2023, הבלייזרס רכשו את השחקנים ג'רו הולידיי, דיאנדרה אייטון וטומאני קמארה כחלק מטרייד ששלח את לילארד למילווקי באקס ואת גרייסון אלן, יוסוף נורקיץ', נסיר ליטל וקיאון ג'ונסון לפיניקס סאנס.
ארבעה ימים לאחר מכן הולידיי הועבר לבוסטון סלטיקס בתמורה לרוברט ויליאמס, מלקולם ברוגדון ושתי בחירות דראפט עתידיות.
ג'רמי גרנט חתם מחדש על חוזה ל-5 שנים בשווי 160 מיליון דולר.
הבלייזרס סיימו את עונת 2023/2024 עם מאזן של 21–61 ולא הצליחו להעפיל לפלייאוף.
בבחירה השביעית של דראפט 2024, הבלייזרס בחרו את דונובן קלינגן, סנטר מאוניברסיטת קונטיקט.
באותו יום, הם רכשו את דני אבדיה מוושינגטון וויזארדס בתמורה לברוגדון, קרלטון קרינגטון (הבחירה ה-14 בדראפט) ו-3 בחירות דראפט נוספות.
הקשרים בין המועדון לאוהדים, הידועים בכינויים ה"בליזרמאניה", מתועדים היטב.
פורטלנד היא אחת הקבוצות מושכות הקהל ב-NBA, עם שתי תקופות יוצאות מהכלל בהיסטוריה של המועדון.
בתחילת דרכם, במשך ארבע העונות הראשונות של הבלייזרס בליגת ה-NBA, כשלו הבלייזרס והצליחו להביא פחות מ-10,000 אוהדים למשחק.
כמות הצופים עלתה בשנת 1974, כאשר הקבוצה בחרה את ביל וולטון.
התופעה המוכרת בכינוי ה"בלייזרמאניה" החלה במהלך עונת 1976/1977, כאשר הקבוצה הצליחה להשיג את המאזן החיובי הראשון בתולדותיה, והעפילה לראשונה למשחקי הפלייאוף ואף השיגה את אליפות ה-NBA היחידה שלה, כשהיא גוברת על פילדלפיה 76', הפייבוריטית בגמר ה-NBA.
הקבוצה הפכה לפופולרית ביותר באזור פורטלנד לאחר מכן.
לאחר שבחרה את ברנדון רוי, שהפך לרוקי השנה ונבחר 3 פעמים למשחק האולסטאר בשנת 2006, החלה כמות הצופים לעלות במהלך עונת 2006/2007 והמשיכה גם בעונת 2007/2008. ב-27 משחקי הבית האחרונים של עונת 2007/2008 הייתה תפוסה מלאה, רצף שהמשיך לאורך עונת 2008/2009 ולא נשבר בעונת 2010/2011.
נקודות: 71, דמיאן לילארד מול יוסטון רוקטס, 27 בפבואר 2023.
ריבאונדים: 30, אנס קאנטר מול דטרויט פיסטונס, 11 באפריל 2021.
אסיסטים: 20, רוד סטריקלנד מול פיניקס סאנס (1994) ומול יוסטון רוקטס (1996).
פורטמנטו (מאיטלקית: Portamento, ברבים Portamenti; משא, דהירה של סוס) הוא מונח מוזיקלי המתאר גלישה קולית בין תווים, והחיקוי שלו על ידי כלי נגינה כמו הכינור.
הגלישה היא למעשה מעבר הדרגתי, בלתי מיידי, מצליל מסוים לצליל מסוים אחר, באופן חלק ואחיד, זאת בניגוד למונח הדומה גליסנדו, שבו המעבר הוא לעיתים מדורג.
דוגמה לפורטמנטו היא תחילתה וסופה של צפירת הזיכרון ביום הזיכרון לחללי מערכות ישראל וביום הזיכרון לשואה ולגבורה.
על כלי נגינה כמו פסנתר ונבל לא ניתן לבצע פורטמנטו, שכן כל מעבר הדרגתי ולא מיידי בין תווים כולל את נגינתם של תווים מסוימים בדרך, והמעבר נהיה מדורג - גליסנדו.
בכלי נשיפה (גם מעץ וגם ממתכת) ובכלי מיתר ניתן לנגן מעבר מהיר בין תווים באופן חלק (לדוגמה, החלקה מהירה מעלה או מטה בכלי מיתר), ולעבור דרך מספר אינסופי של צלילים.
כלי נגינה בעלי צליל משתנה רציף יכולים לבצע פורטמנטו בטווח ארוך של צלילים.
כלי מיתר ללא שריג, כמו כינור, ויולה, צ'לו, קונטרבס וגיטרות חסרות שריג.
הפורטמנטו נעשה על ידי החלקה של האצבע על המיתר.
כלי מיתר עם שריג, כמו גיטרה, סיטאר ומנדולינה.
בכלים אלו ניתן לנגן פורטמנטו על ידי מתיחה של המיתר (כלפי מעלה, למשל), אך זה נקרא לרוב "כיפוף" (Bend).
טכניקה זו מוגבלת בדרך כלל ל-1-2 חצאי טונים, אך 3 סמיטונים הם לא נדירים, ונגנים מיומנים אף יכולים "לכופף" את הצליל ב-5 סמיטונים.
פורטמנטו לטווח צלילים רחב יותר מבוצע על ידי דחיפת המיתר לאורך הצוואר או על ידי שימוש בסלייד.
בהרבה גיטרות חשמליות קיימת ידית טרמולו היכולה לייצר פורטמנטו.
על ידי לחיצת הזרוע לעבר גוף הגיטרה, הנגן מזיז את הגשר גם הרחק מהגוף וגם לעבר הראש, ובכך מנמיך את מתיחות המיתר ומוריד את הצליל של התווים המנוגנים.
טכניקה זו יכולה ליצור פורטמנטו בטווח רחב ביותר, כאשר הגיטריסט יכול בדרך-כלל להוריד את המתיחות לנקודה שבה המיתרים נעשים רפויים.
לכן פורטמנטו כזה הוא נדיר בתור אפקט מלודי, והרבה פעמים מבוצע כאפקט מיוחד.
בחלק מהגיטרות יש זרוע ויברטו שניתן למשוך אותה לכיוון ההפוך מגוף הגיטרה, ובכך להגביר את מתיחות המיתר ולמעשה להרים את הצליל.
עם זאת, בזמן שטווח הצלילים של פורטמנטו כאלו הוא גבוה מאוד, הפעלת מתח גבוה מידי עלולה לשבור את מיתרי הגיטרה.
כלי נשיפה ממתכת כמו חצוצרה יכולים לבצע גלישה מוגבלת על ידי שינוי בלחץ האוויר הננשף לכלי, בעוד שהקלרינט והחליל יכולים לבצע פורטמנטו על ידי הזזת האצבעות באיטיות מהחורים ושינוי בדחיפת האוויר.
בקלרינט אפשר לבצע פורטמנטו רחב וארוך יותר על ידי שינוי הלחץ על העלה.
הטרומבון יכול לבצע פורטמנטו בטווח של עד 6 חצאי טונים (ראה: טריטון), אבל האפקט מוגבל על ידי מיקום הגלישה והמרווח בין התווים.
כלי הקשה מתכווננים, כמו תופים, קונגה וטימפני.
בכלים אלו ניתן ליצור אפקט גלישה על ידי השמת לחץ או שחרור לחץ על ראש הכלי בזמן המכה.
בטימפני ניתן לעשות זאת בעזרת פדאלים מיוחדים, בעזרת שרשרת מיוחדת המחוברת למוטות המתח או על ידי סיבוב התוף.
כלי נגינה אלקטרונים, כמו טרמין, אונד מרטנו, וסינתיסייזר.
בסינתי, לדוגמה, הפורטמנטי יכולים להיווצר אוטומטית, על ידי כיוון פרמטר שישלוט במהירות שבה מגיע המתנד (אוסצילטור) לצליל חדש.
אפקט פורטמנטו יכול להיווצר ידנית על ידי נגנים מיומנים, שמזיזים מעלה או מטה גלגל (Pitch Wheel), הנמצא בצד רוב מקלדות סינתיסייזר.
כלים אחרים: הידראוליס (אורגן מים); מסור מוזיקלי, שצורת הנגינה היחידה בו היא פורטמנטו; הקול האנושי.
בנוסף, ניתן ב-MIDI, לייצר אפקט פורטמנטו דיגיטלי ממוחשב ומדויק.
פורטרט היא להקת פאנק ופופ פאנק ישראלית שהוקמה בשנת 1989 ופעלה עד אמצע שנות התשעים.
היא כללה נגני גיטרה חשמלית, גיטרת בס, תופים, קלידים, טרומבון, סקסופון, חצוצרה וכלי הקשה (בנוסף למתופף).
פורטרט הוציאה ארבעה אלבומים שכללו שירים כמו "הכל מבינה", "כמה זה מתוק", "ואתם רוקדים", "עד אלייך", "מי אמר מי".
בשנת 1991 השתתפה הלהקה בתחרות הפסטיגל עם השיר "לנסות ולשיר" ובנוסף גם ביצעה את השיר "הכל מבינה".
הלהיטים מהאלבום הראשון, "הכל מבינה", שיצא שנה מאוחר יותר, כללו את שיר הנושא, גרסת כיסוי לשירו של דורי בן זאב, "ואתם רוקדים" ו"כמה זה מתוק".
האלבום השני נקרא "הפורטרט האחרון" (1993), ובו הלהיט "עד אלייך".
באלבום השלישי, "פונקי ביזנס", החליטה הלהקה ללכת על כיוון יותר "שחור" ויצרה אלבום עם צליל כבד יותר.
הקהל לא קיבל זאת יפה והאלבום נכשל .
השיר שחתם את פעילות הלהקה בשנות התשעים היה חידוש לשירו של יורם ארבל, "אני אצבע את השלכת בירוק".
מאז לא שוחררו שירים עד להופעת האלבום "ארבע על ארבע" ב-2006.
בשנת 2002 יצאו חברי הלהקה לסיבוב הופעות.
בסיבוב הופעות זה השתתפו רון רוזנפלד (שירה), אמיר פרי (תופים), יוסי עזר (בס), אלי ניסן (גיטרה ושירה), ערן שרון (קלידים), ואליהם הצטרפו נמרוד ארז (כלי הקשה), קובי ארדיטי (טרומבון), חילף פלד (סקסופון), גיא ויטנברג (סקסופון) וברק הנר (חצוצרה).
בשנת 2006 הוציאה הלהקה אלבום נוסף והופעה עם הרכב שונה של מוזיקאים.
במאי 2006 חברו חלק מחברי הלהקה להוצאת סינגל חדש, "במקום לבכות".
הסינגל הושק במועדון "וויסקי א גוגו" בתל אביב, ב-20 במרץ 2006. חבר הלהקה נושי פז, אשר עבד אז על אלבומו הראשון, לא השתתף באיחוד.
הסינגל נכלל באלבום הרביעי "ארבע על ארבע", שיצא באותה שנה, ובו גם השירים "במקום לבכות" ו"פשוט לבחור".
חברי הלהקה בהופעות היו רון רוזנפלד - שירה, אלי ניסן - גיטרה, אמיר פרי-תופים, יוסי עזר-בס, ליאור בלכר (שהיה החצוצרן הראשי של הלהקה בעבר וחזר להופיע איתה) - חצוצרה, מתן ממן - טרומבון, אייל חי - סקסופון, מיקי אסא - קלידים .
בנובמבר 2012 פרסמה הלהקה את השיר "מי אמר מי" שזכה להצלחה ברשת ג' והגיע למקום ה-4 במצעדים השבועיים.
משנת 2025 הלהקה החלה להשתתף בתוכנית "הכוכב הבא של ישראל לאירוויזיון 2026", ובאודישן הראשון הלהקה שרה את השיר "הכל מבינה".
ב-30 בדצמבר 2025 הלהקה הודחה מהתוכנית.
הכל מבינה (1992) ובו השירים "הכל מבינה", "כמה זה מתוק", "ואתם רוקדים" ו"דגיצ'י".
פורי (בהינדי: पुरी) היא עיר במדינת אודישה, במזרח הודו על חופו של מפרץ בנגל.
בעיר גרים למעלה מ-150 אלף בני אדם.
בעיר עומד המקדש ההינדי ג'אגאנאט, אליו הכניסה אסורה למבקרים לא-הינדים והעיר נחשבת בגללו לאחת מהערים הקדושות ביותר להינדואיזם ואחד מארבעת אתרי העלייה לרגל (דהאם) החשובים בהודו.
לכן מבקרים בה מאות אלפי תיירים הודים בשנה.
פורי היא גם עיר תיירות בינלאומית, הודות לחופיה הנקיים והרחבים ומקדש השמש בקונארק.
התיירים הזרים ותיירים ההודים נפגשים לעיתים רחוקות בלבד והם משתכנים באזורים שונים בעיר.
בעיר מתקיים גם פסטיבל סרטים ביתיים בשם "Bring Your Own Film".
פורטסמות' היא עיר במדינת וירג'יניה שבארצות הברית.
נכון ל־1 באפריל 2020, עמדה אוכלוסיית העיר על 97,915 נפשות.
העיר היא חלק מאזור מטרופוליטני גדול יותר הנקרא האמפטון רודס בו מתגוררים כ־1.7 מיליון תושבים.
בפורטסמות' נמצאת מספנת נורפוק, המספנה הוותיקה והגדולה ביותר של הצי האמריקאי.
המספנה בונה, מתקנת ומשפצת את כל סוגי כלי השיט של צי ארצות הברית.
קו החוף של העיר משתרע לאורך קילומטרים רבים, והוא אחת מהסיבות ההיסטוריות להתפתחות הענפה של המספנות בעיר.
מועדון הכדורגל פורטסמות' הוא מועדון כדורגל אנגלי מהעיר פורטסמות', המשחק בצ'מפיונשיפ – הליגה השנייה בטיבה מבין כלל ליגות הכדורגל שבאנגליה.
המועדון נודע גם בכינוי הוא "פומפיי" כשזהו גם כינויה של העיר פורטסמות' עצמה והכינוי שניתן לבסיס הצי המלכותי בפורטסמות' שבתורו ממוקם גם הוא על חופי בנמל פורטסמות'.
פורטסמות' הוא גם מועדון הכדורגל האנגלי היחידי שלא-נמצא כלל על הרצף-היבשתי של האי בריטניה הגדולה, אלא על אי נפרד משלו בשם פורטסי.
הבעלים שמובילים את המועדון הם המיליארדר ואיש העסקים האמריקאי-יהודי, מייקל אייזנר, יחד עם בניו.
מועדון הכדורגל פורטסמות' נוסד בשנת 1898 כשג'ון בריקווד היה לבעליה הראשון של הקבוצה בעוד שפרנק ברטל היה למאמן הראשון שלה.
הקבוצה הצטרפה לליגה הדרומית בשנת 1899 כשהמשחק הראשון נערך מול קבוצת צ'טהאם טאון ב-2 בספטמבר 1899 ונגמר בניצחון 0–1 לפורטסמות'.
שלושה ימים מאוחר יותר, בפרטון פארק, מגרשה הביתי של הקבוצה, שיחקה הקבוצה מול יריבתה המרה עד היום, סאות'המפטון.
העונה הראשונה של הקבוצה בליגה הדרומית הייתה טובה יחסית לשנים בה שיחקה בליגה זו והקבוצה ניצחה 20 מתוך 28 משחקי הליגה שלה, נתון שעזר לה לסיים כסגנית אלופת הליגה.
בעונת 1910/1911 ירדה הקבוצה ליגה אך בעזרתו של בוב בראון, הבעלים החדש שלה, הקבוצה חזרה למקומה הטבעי.
בשל מלחמת העולם הראשונה הופסקו משחקי הכדורגל באנגליה אך לאחריה חזרה פורטסמות' וזכתה באליפות השנייה שלה בליגה הדרומית ולכן בעונת 1920/1921 שיחקה הקבוצה כבר בליגה האנגלית השלישית.
בעונתה הראשונה בליגה השלישית הקבוצה סיימה במקום ה-12 אך בעונת 1923/1924 סיימה הקבוצה במקום הראשון גם בליגה זו והעפילה לליגה האנגלית השנייה.
גם בליגה השנייה הקבוצה המשיכה להרשים והגיעה למקום השני בעונת 1926/1927 וזכתה בניצחון הגדול בתולדות המועדון, 9-1 על נוטס קאונטי.
בעונתה הראשונה של הקבוצה בליגה הבכירה הקבוצה נלחמה על חייה ולבסוף שרדה עונה שלמה בליגה הבכירה.
גם בעונה שלאחר מכן, הקבוצה נלחמה בקרבות התחתית, כשהיא מפסידה באחד המשחקים 0–10 ללסטר סיטי, ההפסד הגדול בתולדות המועדון.
למרות זאת, באותה העונה הקבוצה העפילה לגמר גביע ה-FA, בו הפסידה לבולטון וונדררס בתוצאה 0–2. הקבוצה הצליחה, למרות הקושי הגדול, לשרוד עונה אחר עונה בליגה הבכירה כשהמזל החל להאיר לה פנים.
בעונת 1933/1934 הקבוצה הגיעה שנית לגמר גביע ה-FA כשהיא עוברת בדרך קבוצות כגון מנצ'סטר יונייטד, לסטר סיטי, בולטון וונדררס וברמינגהאם סיטי אך הפסידה במשחק הגמר למנצ'סטר סיטי.
הקבוצה הגיעה בפעם השלישית בתולדותיה לגמר הגביע בעונת 1938/1939 מול וולבס שהייתה הפייבוריטית מבין השתיים לזכייה בגביע אך פורטסמות' הפתיעה וניצחה 1–4 וזכתה לראשונה בגביע האנגלי.
בעונה שלאחר מכן כבר החלה מלחמת העולם השנייה ולכן הופסקו הן משחקי הליגה והן משחקי הגביע באנגליה.
לכן החזיקה פורטסמות' בגביע עד לחידוש המפעל בעונת 1945/1946, ובכך הפכה לקבוצה שהחזיקה הכי הרבה אי-פעם בגביע האנגלי ברצף.
אחרי חידוש הליגה והגביע לאחר המלחמה, תפסה פורטסמות' תאוצה והפכה לאחת הקבוצות הטובות בליגה האנגלית באותם הימים.
עונת 1948/1949 הייתה העונה הטובות בהיסטוריה של המועדון, והקבוצה הייתה בראש טבלת הליגה וגם התקדמה בצורה טובה במשחקי הגביע, דבר שכמעט גרם לזכייתה הראשונה במאה ה-20 של קבוצה אנגלית בדאבל אך אף על פי שהקבוצה זכתה באליפות באותה העונה, היא הודחה ממשחקי גביע ה-FA בחצי הגמר על ידי לסטר סיטי.
באותה העונה, מלבד האליפות הראשונה גם שברה הקבוצה את שיא הצופים במשחק בית שלה, 51,385 צופים, שיא שלא נשבר עד היום.
הקבוצה חזרה לצמרת בעונת 1954/1955 כשסיימה במקום השלישי אך מספר עונות לאחר מכן ירדה לליגת המשנה, בשנת 1959.
הקבוצה המשיכה להתדרדר וכבר בשנת 1961 ירדה לליגה השלישית אלא שהמאמן ג'ורג' סמית' הציל את הקבוצה הועלה אותה חזרה לליגה השנייה.
בשל קשיים כלכליים, הקבוצה לא הצליחה להגיע להישגים ובשנת 1976 חזרה לליגה השלישית למרות מספר ניסיונות לחזק את כלכלת המועדון.
גם בליגה השלישית, הקבוצה הייתה בחובות כלכליים גדולים ונאלצה למכור את כל שחקניה כדי לכסות את החובות אך לא יכלה להרשות לעצמה שחקנים חדשים במקום אלה שנמכרו ולכן עבר לשחק עם שחקני מחלקות הנוער של המועדון, דבר שגרם לירידת הקבוצה עד הליגה הרביעית בשנת 1978.
הקבוצה חזרה לליגה השלישית בשנת 1980 ובעונת 1982/1983 הקבוצה זכתה באליפות הליגה השלישית, דבר שהעלה אותה לליגה השנייה.
תחת המאמן אלן בול הקבוצה החמיצה פעמיים הזדמנות לעלות לליגה הבכירה אך היא הצליחה בכך בעונת 1986/1987. למרות השמחה גדולה, הקבוצה עדיין הייתה בחובות קשים שגרמו לה לנשור לליגת המשנה כבר בעונה שלאחר מכן.
בקיץ 1988, הקבוצה נמכרה לבעליה הקודם של קווינס פארק ריינג'רס, ג'ים גרגורי.
ענות 1991/1992 סימנה את חזרתה של פורטסמות' לעילית של הכדורגל האנגלי, כשמהיותה בליגת המשנה, היא העפילה עד חצי גמר גביע ה-FA, בו הפסידה לליברפול.
בעונה שלאחר מכן כמעט והעפילה הקבוצה לפרמייר ליג, אך בשל שער אחד פחות במאזנה, הפסידה את העלייה לווסטהאם יונייטד.
בקיץ 1996 נכנס כיועץ למועדון טרי ונבלס, שלאחר מכן אף הפך לאחד מבעלי הקבוצה.
בעונת 1996/1997 הקבוצה הגיעה עד רבע הגמר, כשבדרך היא עוברת את קבוצת הפרמייר ליג, לידס יונייטד.
עם זאת, הקבוצה פספסה בסוף העונה את האפשרות לעלות לליגה הבכירה.
הקבוצה חזרה לבעיותיה הכלכליות בעונת 1998/1999 אך למזלה היה זה מילאן מנדריץ' שרכש אותה ועזר לה כלכלית.
כמו כן, הקבוצה ניצלה מירידה לליגה השלישית כשניצחה את משחקה האחרון בעונת 2000/2001 בעוד שהאדרספילד טאון הפסידה את משחקה שלה.
הארי רדנאפ הגיע לקבוצה כמאמנה בשנת 2002 והעלה אותה לפרמייר ליג.
בעונת 2003/2004 סיימה במקום ה-13. בעונת 2004/2005 סימה במקום ה-16. בעונת 2005/2006 ניצלה מירידה במחזור ה-37 כשהיא צריכה ניצחון נגד וויגאן כד לשרוד וששאר הקבוצות המועמדות לירידה: ווסט ברומיץ' וברמינגהאם סיטי יימעדו במשחקיהן.
נרכשה על-ידי אלכסנדר גאידמק (בנו של האוליגרך הרוסי-ישראלי ארקדי גאידמק) בינואר 2006. מאז המכירה, פורטסמות' עלתה ברמתה והתברגה באמצע הטבלה עם נטייה מעלה.
ב-2008 זכתה בגביע האנגלי בפעם השנייה בתולדותיה.
בעקבות פתיחת העונה הגרועה של פומפיי (7 נקודות מ-13 משחקים) פוטר מאמנה פול הארט, ולאחר-מכן המאמן הישראלי אברהם (אברם) גרנט, מונה במקומו.
באותה עת, הקבוצה עלתה לגמר גביע ה-FA שם הפסידה לצלסי (0–1), אך גרנט לא הצליח להשאיר את הקבוצה בפרמייר ליג והקבוצה נשרה לליגת המשנה האנגלית.
אחרי הירידה, אברם גרנט התפטר ובמקומו מונה המאמן סטיב קוטריל.
שנתיים מאוחר יותר נשרה פורטסמות לפוטבול ליג הראשונה - הליגה השלישית ובחלוף שנה נוספת נשרה הקבוצה לפוטבול ליג השנייה - הליגה הרביעית ובכך השלימה ירידה של שלוש ליגות בארבע שנים בלבד מהפרמייר ליג אל הליגה המקצוענית הרביעית והאחרונה.
בשנים אלו הידרדרה פורסטמות' לחובות כלכליים קשים, והחליפה חמישה מאמנים, עד שבסופו של דבר הועברה ההנהלה ב-2013 לידיהם של אוהדי הקבוצה, ומונה כמנכ"ל הקבוצה מארק קטלין.
אוהדי הקבוצה הודיעו שהם מתכננים להחזיר את חובותיה.
בספטמבר 2014 הודיע מנכ"ל הקבוצה מארק קטלין כי שילמה הקבוצה את כל חובותיה על-סך שבעה מיליון ליש"ט, במטרה לחזור במהרה לליגת הכדורגל הבכירה באנגליה, הפרמייר ליג.בעונת 2016/2017 העפילה לליגה השלישית לאחר ארבע עונות.
בתום עונת 2023/2024 העפילה הקבוצה לצ'מפיונשיפ.
החל בשנות ה-60 התפתחה יריבות בין פורטסמות' לסאות'המפטון כשהמשחקים ביניהן כונו דרבי החוף הדרומי בשל הימצאותן של הערים סאות'המפטון ופורטסמות' על חופה הדרומי של אנגליה והיותן שתי הקבוצות החשובות באזור גאוגרפי זה.
אך עם זאת, לא נערכו משחקי דרבי רבים בין השתיים לאורך השנים, בעיקר בשל העובדה ששתי הקבוצות לא היו שנים רבות באותה הליגה, ומאז שנת 1977, נפגשו הקבוצות רק בחמש עונות שונות (1987/1988, 2003/2004, 2004/2005 ו-2011/2012 וב-2019 במסגרת גביע הליגה האנגלי).
יריבות נוספת של פורטסמות' הייתה נגד פלימות' ארגייל במשחקים שכונו "דרבי המספנות" בשל היותן של שתי ערי נמל.
פורטסמות' היא עיר הממוקמת במחוז המפשייר שבחופה הדרומי של אנגליה בממלכה המאוחדת, על האי פורטסי.
לאורך השנים שימשה העיר כעיר נמל חשובה, והיה ממוקם בה נמל של הצי המלכותי.
כיום מוצגת בנמל זה אה"מ ויקטורי - אוניתו של האדמירל הוריישו נלסון.
ההתיישבות הראשונה באתר זה מקורה בתקופה הרומית, וככל הנראה ניצב באזור בו נמצאת העיר בסיס צבאי של האימפריה הרומית.
העיר המודרנית נוסדה בשנת 1180 על ידי ז'אן דה גיסור (Jean de Gisors) והאזכור הכתוב הראשון לקיומה מופיע בכתבי סאות'וויק.
העיר אינה מוזכרת בספר יום הדין, אולם מוזכרים יישובים באזור אשר לימים הפכו לחלק ממנה.
הכנסייה הראשונה ניצבה במקום קודם לשנת 1166 ובשנת 1181 נבנתה במקום קפלה המוקדשת לתומאס בקט על ידי נזירים אוגוסטינים.
הכנסייה הופעלה על ידי נזירים ממנזר סאות'וויק עד הרפורמציה.
בשנת 1194 שב ריצ'רד לב הארי מכילאו באוסטריה ואסף את צבאו וציו באזור פורטסמות'.
ב-2 במאי 1194 העניק המלך, בצו מלכותי, היתר לתושבי העיר לקיים 15 ימי שוק מדי שנה, להקים מועצה מקומית לדון בענייניהם, וכן פטור ממיסים מסוימים (כאשר המיסים שנאספו הועברו למועצת העיר במקום לקופת המלך).
ריצ'רד אף הקים מספר מבנים בפורטסמות' (במקום בו מצויים כיום מגורי קלרנס).
בשנת 1200 אישר המלך ג'ון את כתב הזכויות שהעניק ריצ'רד.
בשל רצונו של ג'ון לפלוש לנורמנדי נבנה בעיר בסיס צי ימי, הוקמו מספנות וכן הוקם בית החולים (על שם ניקולס הקדוש).
במהלך המאה ה-13 שימש נמל הצי שנבנה כבסיס היציאה בפלישותיהם של הנרי השלישי ואדוארד הראשון לצרפת.
לאור ההתפתחות בקשרי המסחר במהלך המאה ה-14, הפך חלק מהנמל לנמל מסחרי ודרך העיר יובאו סחורות ובהם צמר, דגן, שעווה וברזל, אולם המוצר העיקרי שיובא דרך העיר היה יין מבורדו שבצרפת.
בשנת 1338 פשט על פורטסמות' צי צרפתי בפיקודו של ניקולא בושה והרס את בתיה (למעט הכנסייה ובית החולים).
אדוארד השלישי העניק לעיר פטור ממיסים על מנת להקל על שיקומה, אולם עשר שנים לאחר ששוקמה העיר נספו מרבית תושביה במגפה השחורה.
בשנת 1527, תוך שימוש בכספי הכנסייה שהוחרמו, הקים הנרי השמיני את מצודת סאות'סי.
בשנת 1545, במהלך קרב ימי מול הצי הצרפתי בסמוך לעיר, טבעה ספינת הדגל של הנרי, המרי רוז, ונהרגו 500 ממלחי הצי האנגלי.
בשל חשיבות העיר כנמל צי, הפכה פורטסמות' כבר מראשית המהפכה התעשייתית למרכז התומך בצי המלכותי.
מארק איסאמבארד ברונל, אביו של איסאמבארד קינגדום ברונל, הקים בעיר בשנת 1802 את בית החרושת לגלגילות חבלים עבור ספינות הצי המלחמתי.
בשיאה, היוותה המספנה את האזור התעשייתי הגדול ביותר בעולם באותה עת.
בשנת 1805 יצא מנמל הצי האדמירל נלסון לקרב טרפלגר.
בשל חשיבותה הגוברת של פורטסמות' לצי הבריטי, הפכה העיר למבוצרת ביותר באירופה בראשית המאה ה-19. במהלך מלחמת העולם הראשונה הופצצה העיר על ידי צפלינים גרמניים.
בשנת 1926 קיבלה פורטסמות' מעמד רשמי של "עיר" (City) (קודם לכן הוגדרה כ"רובע" - "borough").
המעמד ניתן לה בשל היותה בסיס הצי החשוב ביותר בממלכה המאוחדת.
בשנת 1928 הוענק לראש העיר של פורטסמות' התואר "הלורד ראש העיר".
בשנת 1929 החליטה מועצת העיר על המוטו: "אור השמים מדריכנו" ("Heaven's Light Our Guide"), והוסיפה אותו לשלט האצולה שלה.
פורטסמות' הופצצה על ידי מטוסי חיל האוויר הגרמני במהלך מלחמת העולם השנייה, בתים רבים נהרסו ובהם בית הגילדות של העיר.
נמל הצי שימש כאחד מנמלי המוצא עבור ספינות בעלות הברית בפלישה לנורמנדי, ב-6 ביוני 1944, ובית סאות'וויק, הסמוך לעיר מצפון, שימש כמפקדת בעלות הברית בזמן הפלישה.
לאחר המלחמה נבנתה פורטסמות' מחדש, בעיקר בסגנון ברוטליסטי (דוגמה לאזור שנבנה בסגנון זה הוא מרכז טריקורן).
כעשירית מכוח העבודה של העיר מועסק במספנות הצי ובנמל.
בעיר פועל צי דייג קטן.
בשלהי המאה ה-20 הפכה התיירות לענף נוסף עליו מתבססת כלכלת העיר.
העיר מנוהלת על ידי מועצת העיר של פורטסמות'.
המועצה החלה לפעול על פי צו מלכותי משנת 1194. במועצת העיר 42 חברי מועצה.
חברי המועצה נבחרים מתוך 14 רובעי העיר (לכל רובע 3 חברי מועצה) לתקופה של ארבע שנים.
כאשר הבחירות נערכים מדי שנה או שנתיים (ובכל פעם נבחר חבר מועצה אחד עבור הרובע, על בסיס המקום שהתפנה במועצה).
גבולות העיר הורחבו בשנת 1904 והכלילו בשטח העיר גם את האי פורטסי.
הרחבות נוספות בוצעו בשנים 1920 ו-1932. העיר מהווה חלק מהמחוז הטקסי המפשיר.
העיר מחולקת לשני מחוזות בחירה לפרלמנט הבריטי: פורטסמות' דרום (Portsmouth South) ופורטסמות' צפון (Portsmouth North).
מרבית אוכלוסיית העיר (94.7%) היא אוכלוסייה לבנה.
בשל הקשר ההדוק בין העיר לצי הבריטי, תושבים רבים הם אנשי צי או עובדים בתעשייה המסייעת לצי.
אי לכך, היגרו אל העיר תושבים מכל האיים הבריטיים - מוצא חלק ניכר מתושבי העיר סקוטי או אירי.
בעיר פועלים שני תיאטראות: התיאטרון המלכותי החדש (The New Theatre Royal), הפועל במרכז העיר ומתמחה במחזות קלאסיים ומודרניים ותיאטרון המלכים (Kings Theatre) המתמחה במחזות זמר.
בעיר נערכת מדי שנה תחרות בינלאומית של נגינה על כלי מיתר.
בעיר קבוצת כדורגל מהליג 1 (הליגה השלישית בהיררכית הליגות של אנגליה) - פורטסמות' המשחקת בפראטון פארק.
בעיר פועלת תחנת טלוויזיה מקומית - ITV1 Meridian, ותחנת רדיו מקומית "107.4 The Quay".
כמו כן יוצא לאור בעיר היומון - "חדשות פורטסמות' והשבועון "The Journal".
מרבית שטח העיר ממוקם על האי פורטסי, במפגש הנהר סולנט עם התעלה האנגלית.
פורטסמות' היא למעשה העיר היחידה בממלכה המאוחדת הממוקמת על האי.
העיר היא העיר השנייה בצפיפותה בממלכה, לאחר לונדון, והעיר ה-13 בצפיפות אוכלוסייתה באירופה.
מערבית לאי נמצא נמל פורטסמות', וממזרח לאי נצא נמל לאנגסטון.
מצפון לאי נמצאת גבעת פורטסדאון.
בשל קרבתה לים העיר נמצאת בגובה ממוצע של 3 מטרים מעל פני הים.
הנקודה הגבוה ביותר בעיר היא צלב קיגסטון, שגובהו 7 מטרים מעל פני הים.
בעיר פועלת אוניברסיטת פורטסמות' הידועה בהתמחותה במתמטיקה ובביולוגיה, וכן מספר מכללות ובהן מכללת הייבורי המתמחה בחינוך ומכללת פורטסמות'.
מרבית האתרים ההיסטוריים בעיר קשורים לבסיס הצי הבריטי.
בעיר ממוקם מוזיאון D-Day וכן מספנות ההיסטוריות מוצגות אה"מ "ויקטורי", שרידי אונית הדגל של הנרי השמיני "מרי רוז" (שהועלתה ממקום טביעתה בשנת 1982) וכן אה"מ "וורייר" ומוזיאון הצי המלכותי, וכן בעיר ממוקם מוזיאון הנחתים המלכותיים.
מגדל המפרש שברציפי גאנוורף הושלם בשנת 2005 וממנו ניתן להשקיף על העיר.
אתרים ידועים נוספים בעיר הם מקום הולדתו של צ'ארלס דיקנס, האקווריום של העיר, וטירת סאות'סי.
העיר מקושרת באמצעות מערכת האוטובוסים והרכבות לפרווריה, לסאות'האמפטון, באת', קארדיף ובריסטול ולתחנת ווטרלו שבלונדון.
מועצת העיר שוקלת בניית מערכת מונורייל ורכבת קלה על מנת להקל על עומסי התחבורה שבה.
מערכת מעבורות מקשרת את העיר לאי וייט הסמוך, וכן ללה האבר, קן ושרבור בצרפת, לבילבאו שבספרד ולאיי התעלה.
שדה התעופה הסמוך לעיר הוא נמל התעופה סאות'האמפטון.
עריה התאומות של פורטסמות' הן:
ערים אחיות של פורטסמות' הן:
האי פורטסי הוא אי שטוח לחופה הדרומי של אנגליה.
כיום כל שטחו של האי נמצא בשטח העיר פורטסמות'.
באי מתגוררים כ-147,000 תושבים והוא הצפוף באיים המקיפים את בריטניה הגדולה ואירלנד.
על האי התפתח נמל פורטסמות' וסביבו התפתחה העיר פורטסמות'.
בין האי לבין אנגליה מפרידה תעלת סולנט (המפרידה גם בין האי וייט לבין אנגליה) וכן מצר פורטס (Ports Creek).
עד לסוף המאה ה-17 היה האי חווה בלבד.
הבתים הראשונים נבנו סביב כיכר סנט ג'ורג' (St Georges Square).
במלחמת העולם השנייה הופצץ האי על ידי הגרמנים ורבים מבתיו נהרסו.
שלושה גשרי תנועה לכלי רכב, גשר רכבת, וגשר להולכי רגל ולרוכבי אופנים מקשרים את האי לאנגליה.
גשר נוסף מקשר את האי לאי וייל הסמוך.
העיר פורטסי שבמדינת ויקטוריה שבאוסטרליה קרויה על שם האי.
פורטריו (Fortriu) או ממלכת פורטריו הוא שמה, בקרב ההיסטוריונים, של ממלכת הפיקטים.
בשל היות ממלכה זו הממלכה העיקרית של הפיקטים, הכינוי משמש לעיתים לתאר את כל אזור ממלכות הפיקטים (פיקטלנד).
ממלכה זו הייתה ממוקמת באזור מוריי ואיסטר רוס שבצפון סקוטלנד אולם יש היסטוריונים הסבורים כי הממלכה הייתה ממוקמת גם באזור סטראת'רן במרכזה של סקוטלנד.
המונח "פורטריו" הוא מונח מודרני המתבסס על המונח ששרד בשפה האירית הקדומה לממלכה - "פורטרן" (Fortrenn) או "פורטרין" (Fortrinn) אשר, על פי הכללים של ההגייה בשפות השונות, היה נהגה על ידי הפיקטים בצורה: "אוארטוריו" (Uerturio), כאשר את הצליל "אואה" נוהגים בשפות ברטוניות להגות כ"פו".
השירה האפית המכונה "נבואת ברכאן" שנכתבה במאה ה-12 אולם נסמכת על נבואה שנובאה לכאורה בתקופה קדומה יותר, מציינת כי "מק בת'ד, המלך המהולל של פורטריו יכבוש את סקוטלנד".
נבואה זו מתייחסת לכאורה למקבת' אשר היה מורמאר מוריי (שליט מוריי) קודם להפיכתו למלך סקוטלנד.
משמעות זיהויי זה הוא מיקום הממלכה בצפונה של סקוטלנד ולא במרכזה.
ממלכת פורטריו שהחלה באזור מוריי התפשטה דרומה בתקופת שלטונו של ברידיי הראשון אשר כבש את נורת'מבריה בקרב נכטאנסמיר.
מיקומה של פורטריו באזור מוריי (בניגוד להיסטוריונים שחשבו כי היא ממוקמת דרומה יותר) מסביר את פשיטות הויקינגים הרבות על הממלכה.
פורטמן רוד הוא אצטדיון כדורגל בעיר איפסוויץ' שבמחוז סאפוק שבאנגליה.
פורטמן רוד הוא אצטדיונה הביתי של קבוצת איפסוויץ' טאון, החל משנת 1884. תכולתו של האצטדיון כוללת 30,311 מקומות ישיבה.
האצטדיון אירח מספר פעמים את משחקי הנבחרת הצעירה של אנגליה ומשחק אחד של הנבחרת הבוגרת נגד קרואטיה בשנת 2003. האצטדיון אירח גם אירועי ספורט אחרים כגון משחקי הוקי שדה ומפגשי ספורט בינלאומיים.
לאחרונה, האצטדיון אירח גם הופעות מוזיקה של אר.אי.אם.
האצטדיון עבר שיפוצים בתחילת שנות ה-2000, ומספר מקומות הישיבה עלה מ-22,600 ל-30,311; בכך הפך לאצטדיון הגדול ביותר במזרח אנגליה.
שיא האוהדים למשחק באצטדיון היה 38,010 אלף אוהדים במשחק נגד לידס יונייטד בשנת 1975.
מחוץ לאצטדיון מוצבים פסלים בדמותם של אלף רמזי ובובי רובסון, מאמני הקבוצה בעבר.
פורטרס לאמי-ווד קורמנד (בהונגרית: Fortress Lami-Véd Körmend) היא קבוצת כדורסל הונגרית מהעיר קורמנד במערב הונגריה.
המתמודדת בליגת העל ההונגרית וביורופקאפ.
הקבוצה נוסדה בשנת 1962. בסיום עונת 1974/75 העפילה הקבוצה לליגה הבכירה.
החל מאמצע שנות השמונים ממוקמת הקבוצה באופן קבוע בצמרת הטבלה ומסיימת באחד המקומות הראשונים.
בעונת 1986/87 זכתה הקבוצה באליפות הראשונה.
במהלך שנות התשעים זכתה הקבוצה 6 פעמים בגביע ההונגרי.
בעונת 1987/88 הפכה למועדון ההונגרי הראשון המשתתף במסגרת אירופאית בגביע קוראץ'.
בהמשך השתתפה גם בגביע ספורטה.
בעונת 2008/09 הפסידה הקבוצה במוקדמות היורוצ'לנג' לקבוצת אייפל-טאוור דן בוס בסיכום שני מפגשים.
הקבוצה מארחת באולם הספורט סנטהי שפירושו: "מקדש", המכיל 2,400 מקומות ישיבה.
פורי (בפינית: Pori, בשוודית: Björneborg) היא עיר בדרום מערב פינלנד, ובירת אזור סאטקונטה.
העיר שוכנת בשפך נהר קוקמהניוקי (Kokemäenjoki), כ-9 ק"מ מזרחית לחוף המפרץ הבוטני.
מבחינת גודל תחום השיפוט שלה מדורגת פורי במקום ה-57 בפינלנד, מבחינת כמות האוכלוסייה בעיר, מדורגת פורי במקום ה-11 במדינה.
פורטסמות' היא בירת מחוז סנט ג'ון שבדומיניקה.
זוהי העיר השנייה בגודלה במדינה לאחר הבירה, רוזו.
היא שוכנת על גדות נהר אינדיאן על חופו הצפון-מערבי של האי.
מצפון לעיר משתרע חצי אי שעליו נמצא הפארק הלאומי קבריטס (Cabrits).
לעיר יש נמל ים משלה.
פורטסמות' הייתה בירתה של דומיניקה עד לשנת 1760. לאחר שהתפרצה בה מחלת המלריה, הועברה הבירה לרוזו.
ליד העיר שוכן הקמפוס של בית הספר לרפואה של אוניברסיטת רוס, בו לומדים מעל אלף סטודנטים מארצות הברית וקנדה.
מוסד זה מהווה מקור הכנסה חשוב לעיר.
קיימות תוכניות תרבות לפיתוח התיירות והכלכלה במקום.
ממשלת יפן מממנת את הקמתו של מפעל לעיבוד דגים בפורטסמות'.
פורטנוי (לשעבר האחים פורטנוי) הם הרכב מוזיקלי בריטי-ישראלי שנוסד ב-2012 על ידי האחים שרולי (יליד 1990; שירה וגיטרה) ומנדי (יליד 1992; שירה וקלידים).
אלבום הבכורה שלהם "למדו לאהוב" (Learn to Love), הופץ באופן עצמאי ב-23 בספטמבר 2016.
שרולי ומנדי פורטנוי נולדו בעיר מנצ'סטר באנגליה ועשו עלייה לישראל מאוחר יותר בבגרותם.
אביהם היה מנצח תזמורת שנהיה רב.
כשהיו צעירים, ניגנו מוזיקה בנפרד והחלו לנגן ביחד בגיל 14.
הם פרצו לתודעה כ"האחים פורטנוי" בשנת 2012 עם שירם "כל העולם".
הם הופיעו בכמה וכמה קונצרטים בשדרות ובכמה קהילות בדרום במהלך מבצע עמוד ענן ותרמו הכנסות מהופעתם במייקס פלייס בחג החנוכה באותה שנה לילדים שנפגעו בהתקפות.
האחים החלו בהקלטת אלבומם "למד לאהוב" ב-2013 ביחד עם נגן הבס והטכנאי אלון הילל.
את האלבום הפיקו באמצעות קמפיין באתר אינדיגוגו שהניב 9,315 פאונד.
וידאו קליפ לסינגל הראשון מתוך האלבום יצא ב-2014. הווידאו עורר סערה כאשר זה הציג זוג ערבי בין האנשים ששרו את השיר מה שנתפס אז בעייני כמה שאינטנסיבי לאור הפיגוע בבית הכנסת בהר נוף.
בינואר 2016, הפיצו את הקליפ לשיר האחרון של האלבום כבולים בזמן (Timebound) כאות הוקרה לזמר דייוויד בואי זמן קצר לאחר מותו.
בחודש מאי 2016, הופיע באירוע יום הלל השנתי ביום העצמאות..
אלבום הבכורה יצא ב-23 בספטמבר 2016.
האחים פורטנוי הכריזו שהשפעותיהם המוזיקליים באו מלהקת הביטלס, סטיבי וונדר וסיימון וגרפונקל.
"בואי בשלום" (גרסת כיסוי ליעקב שוויקי) (2013)
"דרור יקרא" (גרסת כיסוי ליונתן רזיאל) (2014)
פורטנייט הוא משחק רשת שפותח על ידי אפיק גיימס ויצא לאור ב-25 ביולי 2017.
במשחק קיימים שבעה מצבי משחק שונים, החולקים ביניהם משחקיות בסיסית דומה:
"Fortnite: Save the World": משחק מסוג הישרדות-הגנת מגדלים בתשלום בו יכולים לשחק בין אחד לארבעה שחקנים.
על השחקנים להילחם ביצורים דמויי זומבים ולהגן על אובייקטים בעזרת ביצורים.
"Fortnite Battle Royale", משחק באטל רויאל שבו עד 100 שחקנים נלחמים זה בזה עד שאחד נשאר בחיים ומנצח;
"Fortnite Creative", משחק סאנדבוקס בו השחקנים בונים עולמות, מבוכים וזירות קרב בחופשיות;
"Lego Fortnite", משחק עולם פתוח הפותח בשותפות עם לגו ומשלב בתוכו מצב הישרדות ומצב חברתי;
המהדורה "Fortnite Battle Royale" הפכה להצלחה הגדולה מבין מצבי המשחק, כאשר יותר מ-125 מיליון שחקנים השתתפו במשחק בתוך פחות משנה, מה שהניב לחברה מאות מיליוני דולרים בחודש.
בעקבות ההצלחה הרבה הפך המשחק לתופעה תרבותית.
בשנת 2025, מגזין רולינג סטון דירג את המשחק במקום ה-45 ברשימת 50 משחקי הוידאו הגדולים בכל הזמנים.
פורטנייט התחיל כמשחק הישרדות ובאטל רויאל, אך עם הזמן הפך להיות עולם וירטואלי נרחב המשלב בתוכו מספר משחקים שונים.
מצב מרובה-משתתפים בו המתחרים מנסים להישאר האחרונים בסיבוב.
סיבוב יכול להיות במצב "יחידים", "זוגות", "שלישיות" או "רביעיות" כשסך כל השחקנים מגיע ל-100. כל כמה זמן, השטח בו מותר לשהות קטן למקום אקראי כך שהשחקנים מתקרבים זה לזה.
סיבוב נפתח כאשר אוטובוס מעופף המשייט בגובה רב יוצא מאחד מקצוות המפה לעבר הקצה השני, ובמהלך ריחופו של האוטובוס מקצה לקצה יש לקפוץ ממנו למקום הרצוי במפה.
לקראת סוף הצניחה נפתח דאון שבאמצעותו נוחתים באיטיות לעבר היעד הנבחר.
לאחר הנחיתה השחקנים אוספים כלי נשק וציוד המפוזר בעולם.
כשדמות-שחקן נהרגת כל שהיה ברשותה נשאר במקום ושחקן אחר יכול לאסוף את הציוד.
ישנם סוגי נשקים רבים ברמות נדירות שונות (בצבע אפור - הכי פחות נדיר ובצבע זהוב - הכי נדיר) שעושים נזק בהתאם לסוג הנשק והטווח שממנו מכוונים ויורים לעבר שחקן אחר.
נשקים חדשים יוצאים בכמעט כל עדכון חדש של המשחק.
ישנה גרסה של המשחקיה בה לא ניתן לבנות וכדי להתגונן מאויבים צריך להיעזר בסביבה ובמבנים הקרובים, לה קוראים "Zero Build - Battle Royale" (בתרגום ישיר: "אפס בניות: באטל רויאל").
המשחק שואב השראה מהתחרויות המוצגות במשחקי הרעב ובבאטל רויאל.
מצב "הצלת העולם" הוא משחק הישרדות ליחיד או בצורה שיתופית לעד רביעיית שחקנים.
עלילת המשחק מתרחשת לאחר ש-98% מאוכלוסיית העולם נכחדה וזומבים תוקפים את הניצולים.
הניצולים מצאו דרכים לבניית מגן מפני הזומבים.
יש להשתמש בו כאשר מוצאים מכונית מסוימת במפה, ואז מפעילים את המגן ומתחילים את השלב.
למגן לוקח פרק זמן מסוים להיטען (שרק אחריו הוא פועל), בזמן זה הזומבים מתחילים להגיע ובאמצעות בניות צריך להגן על המכונית, עד שהמגן ייטען לגמרי ויגן עליה בעצמו.
כשהמגן מסיים להיטען השלב מסתיים.
לאחר שזומבים הורסים את המכונית, נפסלים.
מטרת המשחק היא למנוע מהזומבים להגיע למכונית ולהרוס אותה.
המשחק יוצר על ידי אפיק גיימס, מפתחת המשחק, ועולה 32 ש"ח.
מצב זה הוא החדש ביותר במשחק.
במצב זה ניתן להיכנס למפות משחק מיוחדות ששחקנים אחרים בנו, או לבנות מפה מאפס.
שחקנים רבים משתמשים במצב זה על מנת להתאמן במשחק, לבדוק נשק חדש שנוסף למשחק, ולעיתים גם בשביל משחק או תחרות בין מספר חברים/שחקנים שונים.
מעט לפני צאת המשחק, אפיק גיימס הזמינו גיימרים מפורסמים לבוא למשרדים שלהם, לנסות את המשחק ולשתף חלקים ממנו באינטרנט.
למשחק ישנה היסטורית עדכונים רבה המחולקת בעיקר לעונות, שכמה מהן מהוות "צ'אפטר", (בתרגום לעברית פירוש המילה פרק); .
עונה זו הייתה העונה הראשונה של פורטנייט: באטל רויאל.
המשחק היה אז עוד בשלביו המתקדמים ובמשחק היו את הנשקים הבסיסיים.
אקדח (Pistol) – בעונה זו היו 2 סוגי אקדחים: Pistol ו-Revolver.
פרסשנהקטגוריהתוצאהמקורפרס בחירת הילדים של ניקלודיאון2025משחק וידאו אהוב
"פורטרטים ונופים" (1983-1985) היא סדרה של ציורים שיצרה האמנית הישראלית דגנית ברסט.
"פורטרטים ונופים" היא סדרת ציורים שיצרה דגנית ברסט בין השנים 1983–1985. הן הוצגו לראשונה בתערוכה בשם "פורטרטים ונופים" שהתקיימה בשנת 1985 בגלריה ג'ולי מ.
בתל אביב-יפו בין התאריכים 31 במרץ - 22 באפריל והתפרסמה תחת הכינוי "פורטרטים ונופים" אף כי למעשה מופיעים בה רק פורטרטים, והמילה "נופים" צורפה כאירוניה מינית.
הסדרה מכילה קבוצה גדולה של עבודות, מרביתן בגובה של 66 ס"מ וברוחב של 100 ס"מ, בהן מופיעים דמויות של ראשי גברים, הלקוחות מתוך דפי לטרסט.
ראשים אלו הם בעלי חזות גנרית, כמעיון אב-טיפוס של גבר.
הם הועברו אל הנייר בטכניקה של הדפס רשת.
סביבן, יצרה האמנית מארג של סימנים גרפיים, שצוירו בטכניקות שונות כגון צבעי מים, גואש ובעזרת עט לבד (לורדים), המחברים בין הדמויות הללו.
ביצירה לא נעשה שימוש בצבעי פנדה, כמו כן הלורדים אינם זוהרים.
יצירת הסדרה הושפעה מן הנובלה הסאטירית "שטוחלנדיה: רומאנסה רבת-ממדים" (Flatland: A Romance of Many Dimensions) מאת אדווין אבוט אבוט.
בנובלה זו מתאר אבוט עולם דו-ממדי שתושביו הם מצולעים המתחלקים לקאסטות שונות בהתאם למספר צלעותיהם.
בנוסף, הנשים בעלילה מתוארות כקווים ישרים, שהם, לטענת המספר, משולשים שווי שוקיים בעלי זווית ראש חדה מאוד.
טענה זו מתחברת למוסבר בספר לגבי התושבים המשולשים: שבעצם זווית הראש של המשולש הנה מדד לרמת האינטליגנציה של היצור שזו צורתו, ובכך טוען בעצם שהיצורים ממין נקבה בשטוחלנדיה הם בעלי האינטליגנציה המינימלית האפשרית.
כך נוצר למעשה עולם גברי לחלוטין אשר הנשים בו נראות כנקודה חסרת ממדים כאשר מביטים בהן מאחור או מלפנים, ולמעשה כמעט ואין נראות.
מאידך, הן היצורים המסוכנים ביותר בשטוחלנדיה מאחר שהתקלות אקראית בקצה החד של נקבה עלול להסתיים בפציעה קשה ואף במוות, כאשר הנשים הן בעצם ה"חודרות" וחדירתן עלולה להיות קטלנית.
לכן מחויבות הנקבות לזוז באופן תמידי מצד לצד, "לענטז" כדי שיבחינו בהן ולא יתקלו בהן, והחינניות והטבעיות בה הן עושות זאת הם מקור גאווה לזכר.
ברוב העבודות בסדרה ברסט יצרה צמדים של ראשים, שחוברו ביניהם בעזרת פס עבה בצבע ורוד.
חלק מהפסים מעט דקים יותר.
על חלק מן הראשים מצויר קו שחור דק, ועל אחד מהם מופיעה נקודה זעירה.
ב-אחד הציורים, הראש השמאלי העליון ביותר דומה לשחקן הקולנוע לארי פייג' כאשר קו השיער שלו מורם מעט ושיער הרקה השמאלית מופרד בקו דק משיער הקרקפת העליונה, וכן הפס המחבר את ראשו לראש ה"פנטום" מימינו נראה קרוע מעט בקצהו הימני ביותר.
במבט מקרוב נראית שערה דקיקה כהה יותר המבצבצת מתוך פס זה.
דימוי זה יכול להתפרש כאובדן הזהות הגברית כפי שהאמנית תופסת אותו וכפי חוט המחשבה שהרקע ממנו מגיעה האומנית מכתיב.
בכמה ציורים מופיעים הראשים על רקע של מעגלים שונים העשויים להתפרש כדימויים של מים, או לחלופין דימוי של איברי מין.
התיאור המדעי-סאטירי של אבוט מומר בעבודות אל מרחב של אמנות ושל מיניות.
מיניות זו באה לביטוי גם בדימויי איקונוגרפי של סיגרים, שמעשנים חלק מן הדמויות, וגם בטקסט "Rose as Ralph" המופיע באחת מן העבודות.
השימוש בצבעים מתכתב עם נטיותיה של האומנית, וסלידתה ממדע.
עבודות מן הסדרה נמצאות באוסף מוזיאון ישראל, ירושלים, אוסף בנק לאומי ובאוספים אחרים.
פורטלנדיה היא סדרת טלוויזיה קומית, אשר צולמה באזור פורטלנד, אורגון, ובה מככבים פרד ארמיסן וקארי בראונשטיין.
הסדרה מתבססת ברובה על טיפוסים אקסצנטריים החיים בעיר הידועה באורח החיים הליברלי ובהשפעות שונות של העידן החדש, כמו טבעונות, פוליאמוריה, מיינדפולנס ועוד.
הסדרה נוצרה על ידי ארמיסן ובראונשטיין, בשיתוף פעולה עם ג'ונתן קריסל, שביים את הסדרה.
הסדרה עלתה לראשונה ב-IFC ב-21 בינואר 2011.
בינואר 2017 חודשה הסדרה לעונה שמינית ואחרונה, והפרק האחרון בסדרה שודר ב-22 במרץ 2018.
ברוב המערכונים בסדרה הדמויות השונות והמגוונות מגולמות על ידי פרד ארמיסן וקארי בראונשטיין.
להלן רשימה של הדמויות שמופיעות בסדרה בתדירות גבוהה:
פרד וקארי - דמויות אותם ארמיסן וקארי מגלמים ללא תחפושות, איפור או עיצוב שיער.
דמויות אלו הם גרסת התוכנית לארמיסן ובראונשטיין עצמם.
פרד וקארי הם חברים טובים שמתגוררים יחד בפורטלנד.
היחסים ביניהם נוצרו בהשראת היחסים בין אריק ובנץ מרחוב סומסום.
פיטר ונאנס - זוג רציני בגיל המעבר.
פיטר, אשר נוהג לדבר עם גמגום, פתוח לנסות דברים חדשים, אם כי בהיסוס רב.
נאנס תמיד תומכת בפיטר אך הוא לרוב מהווה את קול ההיגיון במערכת היחסים שלהם.
יש להם נטייה ללכת קצת רחוק מדי עם תחומי ההתעניינות שלהם (למשל, כאשר הם רוצים לדעת מאין הגיעה התרנגולות במסעדה, הם נוסעים לחווה שבה גידלו את התרנגולת ולבסוף נשארים שם ומצטרפים לכת).
דייב וקאת - זוג פעיל מאוד שנותנים מעצמם 110% בכל דבר שהם לוקחים בו חלק.
האינטרסים שלהם כוללים פעילות חוץ שונות כגון טרקים.
נינה ולאנס - זוג שמאופיין בתפקידים מגדריים סטריאוטיפיים.
נינה, אותה מגלם ארמיסן, אוהבת מדיה חברתית, ימי הולדת, מסיבות, ורומנטיקה.
לאנס, אותו מגלמת בראונשטיין, הוא בעל קול באס נמוך במיוחד (המושג באופן אלקטרוני), שפם, ואוהב לתקן מכוניות ולרכב על אופנועים.
קנדיס וטוני - הבעלים של חנות הספרים הפמיניסטית "Women and Women First".
פמיניסטיות המשתייכות לגל השני של הפמיניזם.
לעיתים רבות הן מגלות עוינות או יחס לא נאות ללקוחות שמגיעים לחנות.
לקנדיס (אותה מגלם ארמיסן) יש זעם מודחק רב אשר לעיתים רבות תורם לכך שקנדיס אף מאיימת בפגיעה פיזית בלקוחות מסוימים אשר מעצבנים אותה.
בעונה החמישית מתברר כי לפני שהן פתחו את החנות קנדיס וטוני היו מנהלות בכירות בתעשיית הפרסום בניו יורק.
ספייק ואיריס - זוג היפסטרים אשר מחפשים כל העת לקחת חלק בחוויות אותנטיות.
ספייק ידוע בהתנגדותו לנהיגה ולמכוניות בכלל (עמדה זו משתנה בסופו של דבר בעונה 4 כאשר ספייק חייב לקנות מכונית לתפקידו).
ברייס וליסה - יזמים שמתחילים עסקים רבים על סמך רעיונות מוזרים שונים.
וינס וז'קלין - זוג גותי סטריאוטיפי שלובש בגדים שחורים ואיפור לבן כל העת.
ביתם מלא בקישוטים העוסקים במוות וקבורה.
קלייר ודאג - קלייר היא אשת קריירה מצליחה, בעוד שדאג חסר עבודה אשר בקושי מסוגל לדאוג לעצמו.
בעונה השישית קלייר מסיימת את הקשר ומתחילה מערכת יחסים רומנטית עם קנדיס.
אקו-טרוריסטים - קבוצה של אנשים צעירים ואקסצנטרים המנסים למחות על חברות ותאגידים גדולים (כגון SeaWorld ).
לרוב המחאות שלהם לא מצליחות במיוחד בשל תכנון וארגון לקוי.
הזוג שעוסק בדמפסטר דייבינג - זוג היפסטרים שיעדיפו לאכול אוכל שבושל מפריטים שנמצאו באשפה מאשר ללכת לסופרמרקט, ונוהג לחטט במכולות זבל על מנת למצוא פריטים שעשויים להיות שימושיים.
בפועל, במקום למצוא פריטים חיוניים, הם לרוב מתאהבים בפריטים חסרי ערך, כגון בובה הרוסה, סוודר שהתכווץ בכביסה, וכו'.
לאורך הסדרה לוקחים בה חלק שחקנים אורחים רבים בתפקידי משנה שונים בהם:
קייל מקלכלן - מגלם את ראש העיר של פורטלנד לעיתים תכופות.
Dennō Senshi Porygon (בעברית: פוריגון החייל החשמלי; ביפנית: でんのうせんしポリゴン) הוא הפרק ה־38 בעונה הראשונה של סדרת האנימה פוקימון.
הפרק שודר בטלוויזיה פעם אחת בלבד, ביפן, ב־16 בדצמבר 1997, וכלל אפקטים חזותיים חוזרים ונשנים שגרמו להתקפים אפילפטיים למספר לא מבוטל של צופים יפנים, אירוע שכונה "Pokémon Shock", על פי העיתונות היפנית.
כתוצאה מההתקפים נלקחו 685 צופים לבתי חולים, שניים מהם אושפזו במשך יותר משבועיים; בעקבות המקרה, הפרק לא שודר שנית ברחבי העולם.
בעלילתו של הפרק מגלים אש וחבריו במרכז הפוקימונים המקומי כי משהו לא בסדר במערכת הפוכדורים, וכדי לגלות מהי הבבעיה עליהם להיכנס למרחב הסייבר דרך מכונה שבמעבדת מחשבים.
לאחר המקרה, סדרת האנימה של פוקימון הופסקה למשך ארבעה חודשים, וחזרה ל־TV Tokyo ב־16 באפריל 1998. מאז, הפרק זכה לפרודיות ותזכורות רבות במדיה התרבותית, ביניהם הפרק "Thirty Minutes over Tokyo" בסדרה משפחת סימפסון, והפרק "צ'ינפוקומון" של הסדרה סאות' פארק.
אש, מיסטי, ברוק ופיקאצ'ו עושים את דרכם למרכז הפוקימונים הקרוב ביותר בעיר מאצ'ה כדי להחיות את הפיקאצ'ו העייף של אש.
שם הם פוגשים אחות ג'וי במצוקה, שחושפת שהמערכת של הפוכדורים היה בעייתי, הפוקימון שהיא שולחת לעולם לא מגיע למרכז פוקימונים אחר, והוא הוחלף בפוקימון אחר.
כמו שניינטיילס התחלף במג'יקארפ, ד"ר אקיהברה, ממציא מערכת הפוכדורים, נמצא במרכז ומנסה להבין מה השתבש במערכת.
ברוק מציע שווירוס מחשב יכול להיות המקור לבעיה.
ד"ר אקיהברה מסביר שהמערכת לא יכלה להידבק בוירוס כי הוא עיצב את המעגלים כל כך טוב.
אש מבלבל את ההסבר שלו על וירוס מחשב עם הסבר ביולוגי וחושב שהמערכת למעשה חולה.
ברוק מספר לאחות ג'וי על אנטי-וירוס, שהוא תוכנה רבת עוצמה שנועדה לתקן את הבעיה.